***Školský poriadok MŠ sv. Gabriela platný od 01. 09. 2018 - výňatok***

### *Čas prevádzky materskej školy počas letných prázdnin a ostatných školských prázdnin, úsporný režim chodu materskej školy*

1. Podľa vyhlášky MŠ SR č. 306/2008 Z. z. o materskej škole a zmenou vyhlášky č. 308/2009 Z. z. § 2 ods. 6, cez letné prázdniny sa prevádzka MŠ preruší **najmenej na tri týždne** z dôvodov potreby dôkladného čistenia priestorov MŠ, dezinfekcie prostredia a hračiek, ako aj čerpania dovolenky niektorých zamestnancov. Prerušenie alebo obmedzenie prevádzky MŠ cez letné prázdniny oznámi riaditeľ spravidla dva mesiace vopred. Prevádzka MŠ môže byť dočasne prerušená aj zo závažných dôvodov, ktoré ohrozujú zdravie zverených detí alebo môžu spôsobiť závažné škody na majetku.
2. Termíny prerušenia prevádzky našej školy budú uverejnené v termíne na dostupných miestach materskej školy.
3. Organizácia detí počas prázdnin – po dohode so zákonnými zástupcami riaditeľ dva mesiace vopred oznámi pokyny pre organizáciu detí počas prázdnin.
4. Posledný týždeň prázdnin pred začatím školského roka je „sanitárny týždeň“ (alebo deň), kedy nastúpia na pracovisko všetci zamestnanci a plnia si povinnosti vyplývajúce z ich pracovnej náplne. V tomto týždni deti materskú školu nenavštevujú.
5. MŠ je v čase letných prázdnin zatvorená, ak účasť nahlási menej ako 12 detí.
6. Úsporný režim chodu MŠ

* Z dôvodu šetrenia finančných prostriedkov, v prípade nízkej dochádzky detí do MŠ, z dôvodu zvýšenej chorobnosti, hlavne v zimných mesiacoch, môže zástupkyňa po porade s riad. ZŠ rozhodnúť o spájaní tried. Spájajú sa triedy podľa potreby. Učiteľky si v takomto prípade berú dovolenku, prípadne náhradné voľno. Úsporný režim nastane aj v čase jesenných, vianočných, polročných, jarných, veľkonočných a letných prázdnin, ak rodičia neprihlásia v tomto čase dostatočný počet detí do MŠ.

V prípade neprítomnosti detí zo zdravotných dôvodov, napr. rozšírený výskyt chrípky a pod., sa bude MŠ riadiť nariadeniami zriaďovateľa, prípadne príslušného úradu verejného zdravotníctva.

### *Čas prevádzky materskej školy*

1. MŠ v. Gabriela je prevádzkovaná denne v pracovných dňoch od 6:00 hod do 16:00 hod. Objekt sa otvára ráno o 6:00 hod. a uzatvára sa o 16:00 hod. učiteľkou MŠ sv. Gabriela.
2. ***Ukončenie prevádzky a uzamykanie budovy MŠ je o 16:00 hod., je to čas, kedy má rodič opustiť budovu MŠ.***
3. Materská škola sa zamyká v čase od 8:00 hod. do 14:30 hod. Pre úspešné plnenie Školského vzdelávacieho programu je vhodné, aby zákonný zástupca priviedol dieťa do uvedeného času do MŠ sv. Gabriela.
4. Neskoršími príchodmi sa narušuje organizačné usporiadanie denných činností v MŠ.
5. Neskorší odôvodnený príchod je potrebné nahlásiť deň vopred učiteľke na triede, prípadne ráno do 8.00. hod. (napr. návšteva zubára, logopéda,...) na telefónnych číslach uvedených na internetovej stránke MŠ, ale aj na nástenných tabuliach v MŠ.
6. Denný poriadok má pevne stanovené svoje časti. Ak dieťa vynechá hry a hrové činnosti v ranných hodinách, výrazne to ovplyvňuje jeho pobyt v materskej škole. Dieťa je „nevyhrané“ a príde do organizovaných činností, čo sa odráža na jeho prejavoch – mrzutosť, plačlivosť,...
7. Zasadnutia poradných orgánov riaditeľky (Pedagogická rada, Metodické združenie, Rada školy, Rodičovská rada, komisie) a aktivity uvedené v pláne práce školy sú podľa potreby uskutočňované po čase prevádzky MŠ sv. Gabriela.
8. Všetky deti sa ráno od 6:00 do 6:30 hod. schádzajú v triede č. 2. Potom si učiteľky deti zoberú do svojich tried.

### *Dochádzka detí do materskej školy*

1. Rodič privádza dieťa do MŠ do 8:00 hod. a prevezme ho spravidla po 14:30 hod., **najneskôr však do 15:50 hod**., aby mohol dieťa bez náhlenia prezliecť/prezuť a  do 16:00 hod. opustiť priestory MŠ.
2. Po príchode do materskej školy je zákonný zástupca povinný **odovzdať dieťa učiteľke** a nie ho ponechať v šatni. Učiteľka zodpovedá za dieťa od jeho prevzatia, až po jeho odovzdanie druhej učiteľke, ktorá ju strieda v práci, zákonnému zástupcovi alebo inej splnomocnenej osobe, ktorú rodič písomne splnomocnil.
3. Deti sa v ranných hodinách schádzajú v jednej triede.
4. Pri preberaní detí od rodičov **učiteľka vykoná ranný filte**r. Ak pedagogický zamestnanec zistí, že zdravotný stav dieťaťa nie je vhodný na prijatie do materskej školy, môže odmietnuť prevzatie dieťaťa (§ 7 ods. 7 vyhlášky MŠ SR č. 306/2008 Z. z. o MŠ).

### *Odhlasovanie a ospravedlňovanie neprítomnosti dieťaťa na výchove a vzdelávaní*

1. Plánovanú neprítomnosť dieťaťa je potrebné nahlásiť deň vopred učiteľke na triede do 14:00 hod., prípadne ráno do 8:00 hod. v daný deň, keď dieťa chýba (napr. návšteva zubára, logopéda,...) na telefónnych číslach uvedených na internetovej stránke MŠ, ale aj na nástenných tabuliach v MŠ.
2. ***Po chorobe dieťaťa zákonný zástupca predloží potvrdenie od lekára o zdravotnom stave dieťaťa.***
3. ***Ak dieťa nie je prítomné v MŠ 5 a viac dní a nie je choré, iba trávi čas napr. so starou mamou, ide na dovolenku s rodičmi a pod., pri návrate dieťaťa do materskej školy rodič predkladá vyhlásenie o bezinfekčnosti (ktoré nesmie byť staršie ako jeden deň).***
4. **Telefonicky môžete dieťa odhlásiť z MŠ v čase od 6:00 hod. – do 08:00 hod. alebo od 12:00 hod. – do 14:00 hod.**

### *Poskytovanie stravovania*

Stravovanie MŠ sv. Gabriela je zabezpečované ŠJ pri ZŠ, Janka Palu 2, Nemšová, Školská 9, Nemšová, ktorá sídli priamo v budove KSŠ. Poverená pracovníčka školskej jedálne prevezie naporciovanú desiatu, obed, olovrant do MŠ sv. Gabriela a podáva na stoly.

***Deťom, ktoré na základe lekárskeho potvrdenia zo zdravotného dôvodu majú individuálne stravovacie návyky, môže učiteľka spolu s kuchárkou vyjsť v ústrety požiadavkám rodičov a vylúčiť určitý druh jedla.***

Deti majú počas pobytu v materskej škole zabezpečenú plnohodnotnú celodennú stravu, preto nie je potrebné, aby rodičia nechávali v skrinkách potraviny. ***Z hygienických dôvodov si deti neodnášajú jedlo domov.***

V prípade ochorenia dieťaťa rodič odhlási dieťa zo stravy na ďalšie dni najneskôr

do 14:00 hod. u vedúcej jedálne alebo učiteľky. V prvý deň ochorenia, ak dieťa nie je odhlásené, sa strava za neprítomnosť dieťaťa neodoberá z MŠ.

Počas letných prázdnin musí byť po dohode s poskytovateľom stravy minimálny počet stravníkov dvanásť (12).

**Poplatky za stravovanie v materskej škole**

Ak sa dieťa v predškolskom zariadení stravuje, rodič uhrádza aj výdavky za stravovanie dieťaťa. Výšku príspevku na čiastočnú úhradu nákladov a podmienky úhrady v Školskej jedálni pri ZŠ, Janka Palu 2, Nemšová, Školská 9, Nemšová, ktorej zriaďovateľom je mesto Nemšová, určí zriaďovateľ všeobecne záväzným nariadením.

V súčasnosti je výška tohto príspevku na jedno dieťa materskej školy a jeden deň

stravovania v materskej škole **1,12 eura**. Stravné sa platí mesiac vopred. Spôsob úhrady je možné realizovať formou poštovej poukážky, internet bankingom, trvalým príkazom z účtu do 20. dňa v mesiaci. Preplatky za stravu sa vyplatia naraz na konci daného školského roka alebo po uzávierke mesiaca v nasledujúcom platobnom období. Upozorňujeme zákonných zástupcov, že v prípade neuhradenia poplatkov za stravu **nebude** dieťaťu strava v materskej škole vydaná.

Číslo účtu Školskej jedálne pri ZŠ, Janka Palu 2, Nemšová, Školská 9, Nemšová na úhradu poplatkov za „stravné“: ***SK 85 0200 0000 35001 1973 6202***

### *Čiastočná úhrada výdavkov v materskej škole*

1. za pobyt dieťaťa v MŠ sv. Gabriela prispieva zákonný zástupca na čiastočnú úhradu výdavkov MŠ sv. Gabriela mesiac vopred vždy do 20. dňa v mesiaci:

- na jedno dieťa sumou **20 €** /od 3 rokov – 1x mesačne/

- na jedno dieťa sumou **50 €** /do 3 rokov – 1x mesačne/- príspevok sa uhrádza do dovŕšenia veku 3 rokov dieťaťa vrátane mesiaca, v ktorom dieťa dovŕši 3 roky *(príloha č. 1)*

1. príspevok v MŠ sa neuhrádza za dieťa :

- ktoré má jeden rok pred plnením povinnej školskej dochádzky

- ak zákonný zástupca dieťaťa predloží riaditeľovi MŠ doklad o tom, že je

poberateľom dávky v hmotnej núdzi a príspevkov k dávke v hmotnej núdzi

- ktoré je umiestnené v zariadení na základe rozhodnutia súdu

1. príspevok v MŠ na základe rozhodnutia zriaďovateľa sa neuhrádza za dieťa:

- ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom

- ktoré nedochádzalo do MŠ v čase školských prázdnin alebo ak bola prerušená prevádzka MŠ zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku

1. úhrada príspevku v čase letných prázdnin

V čase letných prázdnin zákonný zástupca uhrádza alikvotnú časť príspevku za mesiace júl a august jednou sumou podľa prihlásenia dieťaťa a to na účet školy v termíne **do 20. júna** školského roka, inak dieťa nebude môcť navštevovať MŠ v čase letných prázdnin. Výšku poplatku určí riaditeľ školy podľa počtu prihlásených týždňov. Prihlásenie dieťaťa do MŠ v čase letných prázdnin **je záväzné**. V prípade, ak dieťa nebude navštevovať MŠ po celú dobu prihlásenia na dochádzku počas letných prázdnin **sa príspevok** na čiastočnú úhradu výdavkov MŠ **nevracia, ani jeho alikvotná čiastka.**

1. ak zákonný zástupca dieťaťa neuhradí „školné“, porušuje školský poriadok MŠ sv. Gabriela a riaditeľ môže pristúpiť k ukončeniu dochádzky dieťaťa do materskej školy
2. upozorňujeme zákonných zástupcov, že v prípade neuhradenia príspevku na čiastočnú úhradu výdavkov v MŠ, nebude dieťa môcť navštevovať MŠ až do dňa uhradenia dlžnej sumy.
3. Číslo účtu materskej školy na úhradu poplatkov za „školné“:

***SK80 0900 0000 0002 7003 3080***

### *Sankcie pri porušovaní školského poriadku*

V prípade, že rodič alebo zákonný zástupca dieťaťa poruší školský poriadok a ani po ústnom upozornení nedôjde k náprave, riaditeľ (zástup.) mu pošle písomné upozornenie, v ktorom upozorní rodiča alebo zákonného zástupcu na porušovanie školského poriadku. V prípade nerešpektovania zo strany rodiča alebo zákonného zástupcu, môže riaditeľ (zástup.) MŠ vydať rozhodnutie o ukončení dochádzky dieťaťa do MŠ.

**Za porušenie školského poriadku sa považuje:**

- zamlčanie skutočnosti o zdravotnom stave dieťaťa,

- nedodržiavanie pracovnej doby zamestnancov MŠ, resp. času prevádzky MŠ,

- ak do 14 dní rodič alebo zákonný zástupca neoznámi dôvod neprítomnosti dieťaťa v MŠ,

- ak rodič, alebo zákonný zástupca neuhrádza včas príspevky spojené s čiastočnou úhradou výdavkov MŠ alebo časté neodôvodnené vyhýbanie sa plateniu poplatkov za stravu a ZRŠ

- časté neodôvodnené neskoré príchody dieťaťa do MŠ.

## **Pitný režim**

V rámci stravovania školskou jedálňou zabezpečuje pracovníčka školskej jedálne. Počas dňa zabezpečujú pitný režim učiteľky jednotlivých tried. V letných mesiacoch sa poskytuje deťom čistá, hlavne na školskom dvore. Na dlhšie prechádzky učiteľky berú vodu do fliaš. Všetky pracoviská sú zásobované pitnou vodou z verejného vodovodu.

V MŠ sv. Gabriela je pitný režim zabezpečený:

* *pitnou vodou v celej MŠ,*
* *varením a podávaním čaju (detský, ovocný) deťom v dopoludňajších hodinách; čaj varí pracovníčka školskej jedálne v kuchyni.*

Každé dieťa má svoj sklenený pohár; o čistotu a dezinfekciu pohárov sa stará prevádzková pracovníčka- upratovačka.